per

| CatalunyaDiari.cat

Tot i que en un primer moment s'ha especulat amb la possibilitat que el govern espanyol anul·lés el judici a Lluís Companys durant el Consell de Ministres celebrat a la Llotja de Mar de Barcelona, l'executiu de Pedro Sánchez ha optat per rebutjar públicament la condemna contra l'expresident de la Generalitat.

Segueix aquí el MINUT A MINUT del 21-D | Els CDRs fracassen en el seu intent de paralitzar Catalunya

Segons la ministra Meritxell Batet, el que s'ha decidit durant la reunió de ministres és «prendre coneixement de la declaració de reparació i reconeixement personal a favor de Lluís Companys». En aquest sentit, i en ser preguntada sobre una anul·lació del judici, com han exigit, per exemple, des d'Esquerra Republicana, Batet ha assegurat que una decisió com aquesta «requereix previsió normativa», i ha revelat que «hi ha una proposició de llei que així ho preveu», en tramitació al Congrés dels Diputats.

Matí de crispació a Barcelona

La jornada està sent d'allò més complicada a la ciutat comtal. Les vies més importants del país —l'AP-7, la C-32 i l'A-2— presenten talls i complicacions d'allò més evidents; i, en aquest mateix context, els Mossos han dut a terme fins a 7 detencions a la capital catalana.

Tant és així, que el cos policial català, així mateix, ha informat a les nou del matí d'una detenció que ha tingut lloc a Via Laietana, i segons apunten les primeres informacions, el detingut portava material incendiari.

Hores després, els mateixos Mossos han informat sobre la detenció de tres individus més a la zona de Drassanes. També cal esmentar, en aquesta mateixa línia, que un periodista d'Intereconomía ha estat víctima d'una agressió enmig del carrer per part d'un CDR.